เราก็เหมือนหัวข้อข้างบนเลยค่ะเดือนแรกประจำเดือนมาปกติเดือนที่ 2 กินยาเลื่อนประจำเดือนทำให้ประจำเดือนมาช้าเลยทำให้ไม่รู้ว่าตั้งครรภ์ได้ดื่มแอลกอฮอล์เป็นจำนวนมากรู้อีกทีคันอายุ 2 เดือนกว่าแล้วจะมีวิธีป้องกันและรักษาอย่างไรคะ?
สวัสดีค่ะ การดื่มแอลกอฮอล์ในปริมาณสูงๆ ในหญิงตั้งครรภ์นั้น อาจจะมีอันตรายต่างๆ เช่น ทำให้ทารกมีกลุ่มความพิการแต่กำเนิด มีภาวะการเรียนรู้ช้า สติปัญญาไม่ดี หรืออาจมีผลขณะตั้งครรภ์อยู่ทำให้แท้ง คลอดก่อนกำหนด คลอดออกมาแล้วเสียชีวิต หรือทารกมีน้ำหนักน้อยกว่าเกณฑ์ได้โดยปริมาณที่ดื่มเข้าไปนั้น จะต้องเป็นปริมาณจำนวนมากติดต่อกันตลอดการตั้งครรภ์ ในแต่ละคนและแต่ละการศึกษา ข้อมูลจะแตกต่างกันออกไป จากที่กล่าวมามีความเสี่ยงได้เช่นกัน โดยเฉพาะถ้าเป็นในช่วงแรกๆที่กำลังมีการสร้างอวัยวะต่างๆของทารกแต่อย่างไรก็ตาม ไม่ต้องกังวลมากจนเกินไป สิ่งที่ทำได้ในตอนนี้ที่ทราบว่าตั้งครรภ์แล้วก็คือการหยุดดื่มแอลกอฮอล์อย่างเด็ดขาด และรีบไปฝากครรภ์เพื่อตรวจดูความสมบูรณ์ของครรภ์และทารกอย่างต่อเนื่อง